Maikemišetšo a nyakišišo ye ke go laetša nepišo ya leano la phethagatšo ya Molao wa Bosetšhaba wa Bjala, 59 wa 2003 ka Afrika Borwa. Go ba gona ga ditlhaelelo tše mmalwa phethagatšong ya molao maemong a bosetšhaba le a profense. Dimmotlolo tša go fapana ka lekaleng la Bolaodi bja Methopo ya Batho e ka thuša tlholong ya leano le le botse go fihlelela maikemišetšo a Bolaodi bja Bosetšhaba bja Bjala (NLA), Boto ya Profense ya Bjala (PLB) le Tirelo ya Sephodisa ya Afrika Borwa (SAPS). Banyakišiši ba šomišitše sampole ya nepo le ye e oketšegilego go kgetha bakgathatema ba 21 ba go ba le tsebo ye e nabilego ya phethagatšo ya melao ya bjala ya bosetšhaba le ya profense. Dipoledišano tša sebopego sa seripa di dirilwe go kgoboketša datha ya go tšwa go bahlahlobi ba sephodisa le bao e sego ba sephodisa ba ba akaretšwago phethagatšong ya molao. Dingwalo tša bosetšhaba le tša boditšhabatšhaba di fetlekilwe go kgoboketša tshedimošo ya teori. Datha e sekasekilwe ka go šomiša dipakhetše tša datha tša khwalithethifi. Lenaneo la softewere ya ATLAS.ti le šomišitšwe go aroganya datha go ya ka ditabataba. Maikemišetšo a nyakišišo e be e le go kwešiša nepišo ya leano la phethagatšo ya melao ya bjala ya bosetšhaba le ya profense. Gape, mešomo ya bahlahlobi ba bjala le tshepedišo yeo go ya ka yona melao ya bjala e tsebagaditšwego go kgonthišiša gore mošomo o hlahlobilwe. Mekgwa ye mekaone ya boditšhabatšhaba tiragatšong ya melao ya bjala e utulotšwe, gomme mmotlolo wa leano o šišintšwe go tlaleletša ditlhaelelo tiragatšong ya melao ye. Dikutullo di laeditše sekgoba gare ga Molao wa Bosetšhaba wa Bjala, 59 wa 2003 le nepišo ya leano ya dietšentshi, tlhokego ya bokgoni, le kgokagano ya go fokola ya melao ya bjala. Go feta fao, mmotlolo WA leano o a šišinywa go kgonthišiša ditekanetšo tša go swana tša phethagatšo ya Molao wa Bosetšhaba wa Bjala, 59 wa 2003.